AlexejDobrolubov/national_council_slovak_2010 huggingface dataset:
72. schôdza NR SR - 2.deň - A. dopoludnia
Dátum: 2022-09-20
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

48. Tak samozrejme, že tá diskusia o možnosti v zmenách ústavy by mala prebiehať dlhý čas, začala už de facto začiatkom tohto roku, keď som podával ten prvý návrh na zmenu ústavy, kde bola možnosť skrátiť volebné obdobie ústavným rozhodnutiam alebo referendom. Ja poviem napríklad, samozrejme, že je to rozdielne v rámci jednotlivých právnych poriadkov, máme štáty, kde dokonca k zmene ústavy môže dôjsť vo viacerých, že je tam podmienka, taxatívna podmienka, že k tej zmene môže dôjsť len vyslovene cez dve, možno tri volebné obdobia. Že parlamenty v toch, v tých troch volebných obdobiach musia potvrdiť tú zmenu ústavy. My máme úplne inú situáciu, čo sa týka celkovo ako tej diskusie, hovorím, že tá diskusia už prebieha dlhšie, takže mohli sme sa už trošku na to pripraviť aj podrobnejšie. A čo sa týka aj volebných programov jednotlivých strán, tak samozrejme, že v, poďme sa dohodnúť na nejakom stretnutí s tým, že aj pred polrokom sme dávali tú možnosť okrúhle, okrúhleho stola. Niektoré strany to využili, niektoré strany to nevyužili, čiže my sme vtedy aj kontaktovali predsedu Ústavného súdu, aby sme sa dohodli na nejakej komunikácii o týchto možnostiach. Pretože si plne uvedomujeme, že zmena ústavy nie je nejaký jednoduchý krok ako pri zmene obyčajného zákona, že je tam potrebná nejaká širšia spoločenská, odbornejšia diskusia. Takže my určite ako zo SME RODINA sme na to pripravení, aby sme si k tomu sadli a v tejto otázke komunikujeme aj s niektorými ústavnými právnikmi. Takže veď to nepodceňujeme. Samozrejme, že sú aj z vášho volebného programu veci, ktoré sa nám pozdávajú. Takže my určite nie sme nejak v pozícii, že by... (Prerušenie vystúpenia časomerom.)
66. schôdza NR SR - 8.deň - B. popoludní
Dátum: 2022-06-28
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

119. Ďakujem pekne za slovo, pán predsedajúci. Ďakujem, pani poslankyňa Žitňanská, že ste predložili takýto pozmeňujúci a doplňujúci návrh a ja som normálne aj nemilo prekvapený, že v 21. storočí ešte dochádza k takýmto situáciám, že máme pacientov vo vegetatívnom stave a tí rodinní príslušníci musia podstupovať takúto administratívnu, ale možno aj psychickú tortúru každých šesť mesiacov a žiadať o takýto súhlas poisťovne. Ja si myslím, že určite bude mať tento návrh v pléne podporu a je mi aj ľúto, že práve ešte v tomto období musíme riešiť takéto situácie, že už to dávno malo byť odstránené. Takže za mňa môžem určite povedať, že budete mať odo mňa podporu a veľmi kvitujem takýto postup z vašej strany. Ďakujem pekne.
66. schôdza NR SR - 8.deň - B. popoludní
Dátum: 2022-06-28
Poslanec: Svrček, Miloš (SME RODINA)
Druh vystúpenia: Vystúpenie v rozprave

88. Ďakujem pekne za slovo, pán predsedajúci. Taktiež v súvislosti s týmto vládnym návrhom zákona predkladám pozmeňujúci a doplňujúci návrh. Jedná sa o to, že v bode 1 ide o legislatívno-technickú úpravu v súvislosti s bodom 2. V bode 2 sa navrhuje zavedenie nového správneho poplatku za schválenie skúšobnej prevádzky vozidla vo výške 10 eur a sa skúšobná prevádzka vozidla vykonáva ako výskumná úloha a typový schvaľovací orgán má záujem o výsledky tohto výskumu z dôvodu zmeny technických požiadaviek. Napríklad ak výskum inovatívnych technológii vedie k zmene prispôsobeniu technických požiadaviek pre schválenie vozidla na prevádzku v cestnej premávke. V bode 3 sa navrhuje zase vybratie trojnásobku správneho poplatku pri žiadosti o urýchlené konanie do 5 pracovných dní aj v prípade vnútroštátneho schválenia jednotlivo dokončovaného vozidla. V súvislosti s týmto predkladám pozmeňujúci a doplňujúci návrh poslanca Národnej rady Slovenskej republiky Miloša Svrčeka k tomuto vládnemu návrhu zákona. Ide o toto znenie: Vládny návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov sa dopĺňa takto: V čl. II sa vkladajú nové body 1 až 3, ktoré znejú: "1. V sadzobníku správnych poplatkov v časti VI. DOPRAVA, položka 67 písm. y) sa za slovo "vozidla" vkladajú slová "inej ako v písmene z". 2. V sadzobníku správnych poplatkov v časti VI. DOPRAVA sa položka 67 dopĺňa písmenom z), ktoré znie: "z) povolenie skúšobnej prevádzky vozidla, ak sa skúšobná prevádzka vozidla vykonáva v rámci výskumu na zvýšenie bezpečnosti cestnej premávky a typový schvaľovací orgán má záujem o výsledky tohto výskumu z dôvodu zmeny technických požiadaviek 10 eur". 3. V sadzobníku správnych poplatkov v časti VI. DOPRAVA položka 68 v časti - Splnomocnenie v 3. bode sa slová "písm. f)" nahrádzajú slovami citujem: "písm. d), f". Doterajší bod sa primerane prečísluje. V súvislosti s tým sa primerane upraví aj názov zákona. Ďakujem pekne skončil som.
55. schôdza NR SR - 10.deň - A. dopoludnia
Dátum: 2022-02-17
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

62. Ja vám ďakujem, pán minister, za toto vaše vystúpenie v pléne a myslím si, že to je dôležité. Vy ste povedali, že Katarínu Hatrákovú poznáte 20 rokov. Ja ju poznám dva roky, ale môžem potvrdiť toto, čo vy hovoríte, sa potvrdzuje aj mne. A ešte raz zdôrazním, že bolo to povedané niekoľkokrát v rozprave, na Katarínu Hatrákovú sa vyplavilo toľko špiny, vy ste to presne takto povedal, toľko špiny, že to je niečí cieľ. Účel svätí prostriedky. Proste tá špina sa z nej bude zmývať neskôr, po tej voľbe a to je ten problém. To je ten problém. Mohli sme sa o tom baviť pred rokom, keď ste mali alebo niekto mal nejaké problémy s tým, s tým poslancom, tak treba to zverejniť, zverejňovať. Ale nie takto deň pred voľbou. A hovorím, potom sa už ten človek síce môže brániť, ale už je po voľbe. Ďakujem ešte raz, pán minister, za vaše vystúpenie.
55. schôdza NR SR - 10.deň - A. dopoludnia
Dátum: 2022-02-17
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

58. Ďakujem pekne. Ďakujem pekne všetkým kolegom za faktické poznámky. Na niektorých zareagujem aj konkrétne. Tak, pani Marcinková, kolegyňa, ja nie som právny obhajca Kataríny Hatrákovej, čiže ona sa bráni právnymi krokmi a uvidíme všetko, ako to dopadne, ale uvidíme to, a zdôrazňoval som to aj v rozprave, až po voľbe. To je to nešťastie, že teraz to vyplávalo, ako hovorí pán Dostál, teraz to vyplávalo na povrch. No prečo to nevyplávalo pred pol rokom, hej? Ja som presvedčený o tom, že Katarína Hatráková, keby bola zvolená, určite bude citlivo zastupovať všetky deti bez rozdielu, ako ju poznám. Kolegyňa, kolegyňa Kozelová a Pollák, vy ste hovorili o tom, že, teda Monika, že politika sa nemá miešať do takýchto vecí, a Peťo Pollák zdôraznil, že kým to bude takto, ako to je tá voľba, tak vždy tam bude sčasti aj tá politika. A súhlasím s ním, že koalícia sa mala dohodnúť na jednom mene a bolo by to vyriešené. Možno by to bolo priechodnejšie meno, omnoho priechodnejšie. S Jožom Pročkom súhlasím, že Katka je odborníčka omnoho viac jak politička. A je teraz v politike, ale má prax, ktorá je dlhoročná a viac ako teraz, teraz, čo je v politike. Takže ešte raz, ja podporujem Katarínu Hatrákovú a dúfam, že sa ku mne pridajú tak ako vo faktických, tak potom aj pri voľbe aj ostatní kolegovia. Ďakujem.
55. schôdza NR SR - 10.deň - A. dopoludnia
Dátum: 2022-02-17
Poslanec: Šefčík, Marek (OĽANO)
Druh vystúpenia: Vystúpenie v rozprave

44. Ďakujem pekne za slovo, pán predsedajúci. Vážené kolegyne, kolegovia poslanci, ja som si len počas rozpravy, keď hovoril pán Dostál, spravil pár poznámok a chcel by som to tu odprezentovať. Katarína Hatráková, ktorú, ja na úvod poviem, že podporujem a budem voliť za, ako kandidátku za verejnú ochrankyňu práv detí, už raz v tejto voľbe bola. A pamätáme si, čo sa stalo, pred tou voľbou deň alebo dva vyšiel nejaký článok, ktorý ju mal skompromitovať. Vyšiel článok, ktorý, na ktorý nebolo možné hneď reagovať, keby bol, ja neviem, týždeň, dva pred tou voľbou, tak by to bolo možné a možno by sa to jej meno očistilo hneď. Ale ako sa hovorí, účel svätí prostriedky a stalo sa to, že ten článok ju očiernil. A tak ako povedal pán Dostál, ja som si to napísal, že po tom, čo všetko pred jej voľbou vyplávalo na povrch a tak ďalej a tak ďalej, pokračoval. Lenže Katarína Hatráková sa nemala ako brániť voči tomu, respektíve bránila sa, ale ten výsledok prišiel až po voľbe, keď nebola zvolená, a mnohých poslancov tento článok, ktorý bol rozoslaný všetkým nám viacnásobnými mailami, mohol ovplyvniť. A čo sa stalo potom po voľbe? No myslím, že to boli Hospodárske noviny, sa Kataríne Hatrákovej ospravedlnili. Ohradila sa voči tomu, oni sa jej ospravedlnili. To však už na výsledku voľby nemohlo zmeniť nič. Teraz znova. My sa rozprávame s Katkou Hatrákovou v klube a ona k tomu pristupuje veľmi citlivo a na klube hovorila o tom, aké sú to výmysly. A chceli sme od nej, aby vystúpila aj tu a bránila sa, ale povedala, že jej protikandidáti alebo protikandidátka teraz nemajú takú voľbu, aby tu vystúpili, a ona to preto nechce zneužívať. My však vidíme, vnímame, aký je mediálny tlak na to, aby Katarína Hatráková nebola zvolená za komisárku pre deti. A znova pred jej voľbou vychádzajú nové a nové vraj skutočnosti. Ona podáva aj trestné oznámenia alebo ohradzuje sa nejakým spôsobom voči tomu a bude proti tomu bojovať a zrejme znova sa jej bude musieť niekto ospravedlniť, znova vyjde na povrch, že tie veci sú len tak vyfabulované, vymyslené len kvôli tomu, ako som už povedal, účel svätí prostriedky, aby sa jej meno očiernilo a niekomu veľmi-veľmi záleží na tom, aby Katarína Hatráková nebola zvolená. Ja chcem vás všetkých poslancov poprosiť, aby ste si pozreli mailové schránky, pretože včera na veľké prosenie Katka Hatráková podľahla tomu, o čo sme ju prosili, aby všetkým poslancom aspoň ten hromadný mail poslala, kde medializované veci vysvetlí a uvedie na pravú mieru. Aby ste nemali len z jednej strany pohľad, ale aj z tej opačnej. Takže ďakujem za možnosť vystúpiť aj tu pred vami a vyjadriť Kataríne Hatrákovej podporu. Ďakujem.
55. schôdza NR SR - 9.deň - A. dopoludnia
Dátum: 2022-02-16
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

148. Ďakujem pekne za slovo. Pán Blanár, vy ste sa vyjadrovali k rôznym veciam a viackrát vo vašom príhovore zaznelo, že Fico hájil záujmy Slovenskej republiky, že výborne zastupoval záujmy Slovenskej republiky. Tak ja len krátko zareagujem práve na to, čo ste, čo ste povedali. Budem reagovať otázkami. Prosím vás, pán Blanár, povedzte mi, čím hájil tak dobre záujmy Slovenskej republiky váš predseda Robert Fico? Opýtam sa, predraženým piešťanským cétečkom? Biznisom so Širokým, Váhostavom, J&T? Spoluprácou so SNS a nástenkovým tendrom? Čím hájil, poľovníckou chatou? Podporou Bašternáka? Vlastnou hlavou? Alebo spoluprácou s Troškovou, Jankovskou, Bödörom, Gašparom, Kováčikom, Kičurom? Čím tak dobre hájil záujmy Slovenskej republiky pán Fico?
55. schôdza NR SR - 9.deň - A. dopoludnia
Dátum: 2022-02-16
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

30. Ďakujem pekne za slovo. Vďaka, kolega Milan Potocký, za tento tvoj príspevok aj za tvoje spravodlivé rozhorčenie. Azyl u nás hľadajú zväčša nešťastní ľudia, matky s deťmi, možno pár desiatok ľudí, pre ktorých sme tranzitnou krajinou. Lenže jednu chybu tvoje vystúpenie predsa len malo. Snažil si sa vysvetľovať veci človeku, ktorý nemá problém na cudzokrajnú matku s dieťaťom odporne hrubo nadávať, kričať a ohrozovať ju. Je mi ľúto ľudí s citlivosťou motorovej píly, ktorí sa tu pasujú do roly ľudomilov, ktorým ide o matky s deťmi. Nie, my už dlhodobo vieme, že im ide iba o šírenie zloby, nenávisti. Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

96. Ďakujem pekne. Tak okrem referenda, pán Šutaj Eštok, ste sa venovali mnohým-mnohým ďalším veciam. Hovorili ste o tom, že tu je ústavný bordel a že smerom ku koalícii ste povedali, že nám neveríte ani slovo. No ja neviem, vy ste zastupovali Úrad vlády, zastupovali ste Fica, Pellegriniho, nebudem tu menovať všetky tie klamstvá, kvôli ktorým mnohí ľudia neveria týmto vašim šéfom a predstaviteľom. Ja vám to poviem takto, rakovina SMER a systém "našich" ľudí metastázoval do celej spoločnosti aj vtedy, keď ste boli šéfom Úradu vlády. Výpovede vašich nominantov hovoria o manipulovaní v polícii zametaním nepohodlných káuz pod koberec, o úplatkoch a tak ďalej a tak ďalej. Korupcia nejakých Kičurov, Jankovských, Kočnerov, Bödörov, Bašternákov a ďalších sa diala s posvätením špičiek SMER-u a keď bola takto rozlezená všade, tak nie je dôvod myslieť si, že Úrad vlády na čele s vami obchádzala. Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

70. Ďakujem pekne za slovo. Svojho času ešte aj Béla Bugár uvažoval o referende o predčasných voľbách a váš šéf vtedajší pán Fico ho upratal a hovoril o tom, že referendum za predčasné voľby alebo o predčasných voľbách a všelijaké snahy o predčasné voľby sú popretím demokratických volieb. Pani Saková, vy ste hovorili o tom, dokonca ste hovorili, akademická debata to bola, si myslím, alebo ste chceli do toho vniesť nejaké, nejaké akademické dišputy o tom, čo je demokracia. Povedali ste hneď na úvod svojho príhovoru, že demokracia je založená na vôli ľudí. No a ja mám teda takú otázku, že ako sa pozeráte na to, keď niekto kandiduje za SMER a vôľa ľudí je, aby v SMER-e asi ostal, aby v SMER-e fungoval, a potom zrazu, keď to nevyhovuje, tak sa odčlení od SMER-u a založí si novú stranu HLASOSMER. Tak mi povedzte, toto či je demokratické a či to bolo spravené v súlade s tým, čo vyjadrili ľudia ako svoju vôľu. Ja si nepamätám, že by niekto volil stranu HLAS. Nepamätám si. Napriek tomu poslanci tejto strany tu sedia. Je toto v súlade s vôľou ľudí? Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

32. Ďakujem za slovo. Pán Erik Tomáš, tak najskôr k tým... (Ruch v sále. Zaznievanie gongu. Vstup predsedajúceho.) Laurenčík, Milan, podpredseda NR SR Prosím, kľud v sále. Páni poslanci! Ďakujem. Vráťte čas pánovi Šefčíkovi. Nech sa páči. Šefčík, Marek, poslanec NR SR Ďakujem pekne za slovo. Pán Erik Tomáš, hlavný demagóg SMEROHLAS-u, v roku 2018, keď boli po vražde Jána a Martiny pokusy o predčasné voľby, označil ten, ktorému ste tak dlho-dlho radili, Fico, pokusy o predčasné voľby či už referendom, alebo inými spôsobmi za popretie demokratických volieb a hovoril dokonca o destabilizácii štátu. Takže vy, keď tu teraz vystupujete s takýmito rečami, tak len nie ste konzistentný v tom, čo ste tvrdili predtým a čo tvrdíte teraz. Vraj pľuvanec do očí 600-tisíc ľuďom? Vy ste im dali pľuvanec do očí tým, že ste neboli schopní na čele s Ficom ani sformulovať otázku v petícii, ktorá by bola v súlade s Ústavou Slovenskej republiky. Fico, akože nový Fico, teda Pellegrini, už toľkokrát oklamali ľudí a vy nemáte hanbu ako jeden z popredných demagógov SMEROHLAS-u tu vystúpiť a hovoriť, obviňovať niekoho z nejakých klamstiev. Oklamal ľudí napríklad Pellegrini, v súvislosti s financovaním strany o transparentných účtoch hovoril a teraz uteká pred novinármi ako pes. "Keby som mal tú moc, spravím tu také harakiri." Viete, kto to povedal? Povedal to Pellegrini a aj mal tú moc, ale tíško plnil Ficove pokyny a mafia napojená na politické špičky SMER-u veselo fungovala v systéme "našich" ľudí ďalej. Pán Erik Tomáš, vy nemáte čo moralizovať a poúčať nás! (Potlesk.)
55. schôdza NR SR - 6.deň - B. popoludní
Dátum: 2022-02-10
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

199. Ďakujem pekne za slovo. Kolega, poslanec Lukáš Kyselica, ďakujem ti za tvoj príspevok do rozpravy. Jedno z hlavných posolstiev, ktoré ja som si zobral z toho príhovoru, je, že neexistuje ideálne riešenie. Ty si hovoril o tom, že do jedného roka, do dvoch, sadzba do troch rokov, všetko alebo recidíva, prípadne niekomu môžu našiť dílerstvo a to všetko len podľa toho, ako to je zadokumentované. No tak, apelujeme aj z tejto snemovne Národnej rady Slovenskej republiky na citlivosť ľudí, ktorí sú vyšetrovateľmi, sudcami, aby to veľmi citlivo, individuálne posudzovali. Samozrejme, že oporu v zákone musia mať, ale to ich individuálne posúdenie je mimoriadne dôležité a asi to aj tak vždy ostane, že to bude na ich posúdení. Teda ešte raz, na jednej strane musia mladí ľudia vedieť, čo je zlé, treba im to pripomínať, aj to, čo im za to hrozí. Na druhej strane však je nutné citlivo, individuálne posudzovať tých, ktorí šľapli vedľa. Vždy so zreteľom na nádej, na nápravu a na návrat späť do života bez drogy. Ďakujem.
55. schôdza NR SR - 6.deň - B. popoludní
Dátum: 2022-02-10
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

185. Ďakujem za slovo. Ďakujem aj tebe, Milan, za to, že si vystúpil a vniesol do toho taký trošku iný pohľad. Mne sa pozdávala tá, tá odborná diskusia teda, ktorú si spomínal s pánom Okruhlicom, ktorý tvrdí opak toho, čo tu odznelo v rozprave veľakrát. Pán Okruhlica tvrdí, že, že tá recidíva sa po liečbe minimalizuje o dve tretiny. A to je pozitívne, čiže ja takisto pripúšťam to, že liečba je omnoho väčšia nádej na to, aby sa ten človek vrátil do normálneho života ako pobyt vo väzení. No a ďalej tu odznievali také veci, ako ty si spomínal teda cirkevné nejaké, nejaké organizácie, ktoré pomáhajú. Ja tiež viem o tom, že sú ľudia, ktorí sú veľmi, veľmi citliví na to a nelámu palicu nad tými ľuďmi, ktorí padli do takého bahna a snažia sa im pomôcť úplne iným spôsobom, ako zavretím do basy a proste neriešením tejto veci. No a posledná vec, ktorú chcem povedať, je, že tu sa niekto bil do pŕs, že mne sa to nemôže stať, lebo ja mám dobre vychované deti a tak ďalej a tak ďalej. No ja mám dvojčatá, ktoré majú 19 rokov, potom mám aj ďalšie deti, ale ja nikdy by som sa tak bohorovne nebúchal do pŕs, pretože tie deti predsa chodia do škôl, chodia do iných partií, kde môžu skĺznuť, a nie je to pravda, že keď majú len dobrú výchovu, že im sa to nemôže stať.
55. schôdza NR SR - 6.deň - B. popoludní
Dátum: 2022-02-10
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

101. Ďakujem pekne za slovo. Tak na úvod chcem povedať, ja poviem pár poznámok, ale na úvod chcem povedať, že, že ja osobne som proti drogám a rovnako tak, ako ostatní moji predrečníci hovorím, že sú zlom v tejto spoločnosti, ale na druhej strane hovorím aj to, že treba tým ľuďom podať pomocnú ruku. Napríklad aj formou liečenia, treba hľadať ako, akým spôsobom ich zaradiť späť do spoločnosti. A nemyslím si, že, že keď tie tresty budú rok, dva, tri, že to sú málo tvrdé tresty. Som rád takisto, že, že sa odlíšila marihuana v tomto zákone od iných drog, ale na druhej strane chcem povedať, Kristián, že ty si vo svojom vystúpení na jednej strane hovoril, že netreba zľahčovať situáciu, netreba ju bagatelizovať. Ja si takisto myslím, že marihuana je nebezpečnou drogou. A na druhej strane si tam povedal, že ten človek môže ublížiť tak akurát sebe. No tak, samozrejme, platí to aj v prípade nadmernej konzumácie alkoholu, ale tí ľudia napríklad v kombinácii s tým, že si sadnú za volant môžu veľmi, veľmi ublížiť aj iným. Takže tu by som bol opatrný a takéto výrazy by som vôbec nepoužíval. Je to proste nebezpečná vec, je to zlo a ako tu bolo spomínané, môže sa to stať aj prechodom na, na horšie, ťažšie drogy.
55. schôdza NR SR - 6.deň - A. dopoludnia 2
Dátum: 2022-02-10
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

78. Ďakujem pekne. Ďakujem, Lukáš, za toto vysvetlenie. Takisto si myslím, že je dobrý ten zákon, ktorý sme prijali a nemyslím si to, čo povedal predkladateľ, pán Cmorej, že sme nevedeli, o čom hlasujeme. My sme vedeli, že to tam je. Vedeli sme, že aj sa o tom diskutovalo, vedeli sme, že také tam niečo je a vedeli sme aj to, že tie samosprávy si to môžu ošetriť tak, ako pán Sloboda povedal, že si tam dajú značky a umožnia parkovať na tých chodníkoch tam, kde to uznajú za vhodné. No a chcem povedať, že dobre, treba vyjsť aj samosprávam možno v ústrety tým, že sa posunie účinnosť zákona. Ale nie o dva roky, ale trebárs o pol roka, aby sa na to stihli pripraviť. Ďakujem pekne.
55. schôdza NR SR - 5.deň - B. popoludní
Dátum: 2022-02-09
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

128. Ďakujem pekne za slovo. Pán poslanec Kočiš, ja som sedel na tom zdravotníckom výbore a tam vystúpila pani prezidentka komory sestier a ona povedala a ona sa pýtala, že či existujú nejaké relevantné výskumy, ktoré hovoria o tom, že iba zmena názvu prispela k záujmu o toto povolanie. Ja teraz nechcem polemizovať, že či to je tak, či, či tam boli aj iné faktory, ale ona sa takto, takto opýtala, že tie výskumy podľa nej relevantne neexistujú. No a myslím, že, že je dosť také povrchné alebo nebezpečné, keď my len zmenou názvu budeme zatraktívňovať štúdium. To by nemalo tak byť, pretože mne sa to vidí potom, ako keby sme tých budúcich absolventov oklamali. My by sme ich mali motivovať atraktivitou štúdia a zvýšením kompetencií. Zvýšením toho, čo budú môcť v budúcnosti robiť, pretože toto, čo vy ste povedali, že čo študuješ, zdravotnícky asistent, a že to neznie príliš vábne, a potom že praktická sestra, takže to je super. No ak nebude rozdiel medzi tými povolaniami, no tak zmena ná... pardon, zmena názvu, len, len ten názov o tom, o tom vlastne veľa nepovie alebo je to potom také umelo zavádzajúce. Moja manželka vyštudovala popri zamestnaní zdravotníckeho asistenta vtedy, keď sa to volalo a volá zdravotnícky asistent, a ja si vážim prácu aj zdravotníckych asistentov, aj sestier, ale netreba to umelo stierať tým, že ten názov len priblížime jedno k druhému a nezmením kompetencie.
55. schôdza NR SR - 5.deň - B. popoludní
Dátum: 2022-02-09
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

118. Ďakujem pekne za slovo. Ja sa budem snažiť len krátko. Mňa tiež mrzí tá situácia, ktorá momentálne v zdravotníctve je, a rozumiem aj kolegyni Monike Kaveckej, ktorá predkladá tento pozmeňovák, aj keď neprešiel koaličnou radou. Z diskusie na výbore bolo vidno, že nejde asi - v úvodzovkách - len o zmenu názvu a treba sa tam baviť o ďalších veciach, ako sú tie spomínané kompetencie pre rôzne druhy zdravotníckych povolaní, a takisto, samozrejme, mzdy a rozlíšenie, čo zarába asistent a čo zarába sestra, a troška roztvoriť nožnice medzi tým. A verím, že postupne riešenia budú prichádzať z ministerstva zdravotníctva. To verím, že sa pán minister ešte teraz vyjadrí aj k tomuto, aj k tomu pozmeňováku. No, a len tak na záver možno aj trošku na odľahčenie. Vy ste spomínali, pani kolegyňa, že, že tých sestier, ktoré majú strednú školu, je väčšina, a hneď v nasledujúcej vete, že všetky sestry majú vysokú školu, tak, tak niet koho riadiť. Čiže troška možno vysvetliť toto, jak ste to mysleli. Ďakujem.